
מדינת ישראל

משרד הרווחה והשירותים החברתיים 

תחום מנהל ומשק – יחידת המכרזים

"הלב פתוח לרווחה"

טלפון: 6708433 – 02   פקס: 6730530 - 02  

ירושלים: רחוב יד חרוצים 10, אזור התעשייה תלפיות, ת.ד. 1260, מיקוד: 91012

22 בספטמבר 2011
‏כ"ג  באלול תשע"א
לכל מאן דבעי,
כוונת התקשרות פומבית מס' 306/2011 - לביצוע מיזם ללא כוונת רווח
לצורך ביצוע מחקר כמיזם משותף בנושא איפיון המשתמשים והתכנים של קהילת הידע שבאתר המשרד.

משרד הרווחה והשירותים החברתיים, מודיע על כוונתו להתקשר עם מכללת אריאל בשומרון (580367290), לביצוע מיזם ללא כוונת רווח, בהתאם להוראות תקנה 3 (30) לתקנות חובת המכרזים התשנ"ג – 1993, לצורך ביצוע מחקר כמיזם משותף בנושא איפיון המשתמשים והתכנים של קהילת הידע שבאתר המשרד.

מדובר בהתקשרות בפטור ממכרז עם מכללת אריאל בשומרון, לצורך ביצוע מחקר כמיזם משותף בנושא איפיון המשתמשים והתכנים של קהילת הידע שבאתר המשרד.

לפני כארבע שנים פתח משרד הרווחה בפרויקט של "קהילות ידע" שמטרתו להשתמש ברשת האינטרנט כנקודת מפגש להתיעצות, למידה ושיחה בין גורמים מקצועיים, קהילות הידע מספקות לעובדים הסוציאליים ולגורמים המקצועיים (שופטים, חוקרי נוער, קציני מבחן, וכו') כלים המסייעים להם בעבודתם: מאמרים, מחקרים, סקירת ספרות, דוחות וכו'.

קהילות הידע הינן סגורות ומחייבות הרשמה ואישור החברים ע"י המנהלים, כיום מנהל המשרד כ-30 קהילות ידע, כ- 9,000 חברים.

במסגרת המחקר, המכללה תחקור את פרויקט קהילות הידע וייבדקו מס' היבטים של השימוש בפרויקט והשלכותיו : איפיון סוגי המשתמשים בקהילות, איפיון וסיווג של התכנים, בחינת ההביטים המקצועיים והשפעת הפעילות בקהילות הידע של העבודה היומיומית של המשתתפים, מהי מידת השימוש בידע שהצטבר, מהו הקשר בין מידת ההשתתפות בקהילה לתחושת ההשתייכות לארגון ומידת הסולידאריות לארגון, מה תפקידו וחשיבותו של מנהל הקהילה בעיני החברים בה.

האגף למחקר תכנון והכשרה משתתף בפחות מ- 50% מהעלות הכוללת של המיזם, והיתר מממנת מכללת אריאל בשומרון, ממקורות לא ממשלתיים, לפי הצהרתו המצ"ב.

תקופת ההתקשרות המאושרת תהא מיום 01.01.2012 ועד ליום 31.12.2012.  

ההתקשרות כפופה לחוק התקציב, חוק חובת המכרזים התשנ"ב - 1992 והתקנות שהותקנו על פיו 
והוראות התכ"מ.
סה"כ עלותו הכוללת של המיזם עומדת על סך של 105,120 ₪. 

היקף השתתפותו של המשרד במיזם הינו בסך של עד 50,000 ₪ כולל מע"מ.
מכללת אריאל בשומרון משתתפת בסך של 55,120 ₪ כולל מע"מ.
ככל שיש ספק אחר המסוגל לספק את השירות, עליו לפנות עד ליום: ה' 12.01.2012
עד השעה: 12:00 בדואר אלקטרוני לכתובת: Natalyn@molsa.gov.il או באמצעות פקס 

מס' 02-6730530 לידי הגב' נטלי ניסים, או לתיבת המכרזים, הממוקמת בכניסה לבניין משרד הרווחה והשירותים החברתיים (ליד דלפק האבטחה), רח' יד חרוצים 10, אזור התעשייה תלפיות, ירושלים.

כל מידע ובירור נוסף בנושא הפנייה ניתן לקבל במשרדי תחום מנהל ומשק, בכתובת הבאה: 

ירושלים: רחוב יד חרוצים 10, אזור התעשייה תלפיות, ת.ד. 1260, מיקוד: 91012

ב ב ר כ ה,
נטלי ליאון

ממונה מכרזים
23.01.51.04

